72 



mis ubique distinctas , brevi deinde Testaceis mox memoratis circumundique in- 

 crustatas probe dici posset. Quod quidem foecunditatem hujusmodi animantium 

 pene incredibilem procul dubio arguere videtur. Etenim haud aegre concipitur 

 immanem prorsus esse debere ovorum profluentiam , ut subductis iis, quae ab 

 aestus impulsu hac illac dissipantur, tam ingens ipsorum copia supersit, quae 

 plurium cymbarum carinis , millibusque lignorum , suberumque frustis usque- 

 quaque incrustandis suppetere queat . In hoc sane admiranda summi Opificis pro- 

 videntia satis dilucide quoque enitescit; quum animantium istorum sobolem, 

 non modo ob tumultuosam , ac furentem aequoris indolem , sed etiam ob tot tan- 

 torumque piscium voracitatem, sive labefactationi , sive destructioni obnoxiam, 

 adeo in immensum multiplicaverit , ut dira hujusmodi clades nihil obsit, quin 

 incredibilis fiat speciei cujuslibet propagatio. Ex uberi observationum serie, ad 

 incredibilem Testaceorum foecunditatem investigandam a nobis instituta, unum 

 vel alterum exemplum hic adferre juvabit. 



Mense Junio anni superioris, ex vermis ovario in Ostrea Cristata hospitantis, 

 ovis turgidissimo , acervum eorumdem adeo exiguum excepimus, ut lentis ma- 

 gnitudini vix foret aequalis. Ova ista super laminam vitream diligenter expansa, 

 spatium unius pollicis quadrati ferme occupabant. Illud in primis adcurate fieri 

 studuimus, ut spatium hujusmodi in plures partes aequales divideretur: mox pa- 

 tientia fere incredibili, ac lente vitrea visum peracuente, ovorum numerum in 

 partibus singulis contentum, iterum iterumque investigavimus. Quo factum est, 

 ut cuncta ova ad duodecim circiter millia abire plane innotesceret. Sane acervus 

 ille, quem hic commemoramus, centesimam saltem partem totius ovarii aequa- 

 bat. Quare subducta ratione facili negotio comperimus, universum ovarium ad 

 vermem illum spectans , duodecies centena millia ovulorum ad minimum in se 

 complecti : quae porro optimo microscopio explorata , Ostreum vslde exiguum , 

 aqueo veluti humore circumfusum, atque putamine circumundique obvolutum, 

 sat^is perspicue oculis subjiciebant.Ovaejusdem generis, eodem microscopio men- 

 se superiori perlustrata, maculam albidam, atque luci perviam , ipsorum nu- 

 cleum veluti effingentem , ostenderant . 



Hoc absoluto, ad investigandam vermis Arcae Noae foecunditatem animum 

 adjecimus. At ingenue fatemur immanem ovorum numerum a molimine nostro 

 obeundo nos penitus deterruisse ; enim vero ipsum artificiosae methodi qualis- 

 cumque vires eluderehaud injuria existimavimus. Verum si consideremus , ova- 

 rium praedictum, amplissimum vermis abdomen undecumque replens, illud lon- 

 ge excedere, quod in verme Ostreae Cristatae contineri innuirnus; itemque adji- 



